**ՀՈՂԱՇԻՆՈՒԹՅՈՒՆ ԵՎ ՀՈՂՕԳՏԱԳՈՐԾՈՒՄ**

ՀՀ Տավուշի մարզի ընդհանուր մակերեսը կազմում է 270399 հա, որից`

* գյուղատնտեսական նշանակության հողեր 110762.8 հա
* բնակավայրերի հողեր 9968 հա
* արդյունաբերության, ընդերքօգտագործման և այլ արտադրական նշանակության հողեր 1154.2 հա
* էներգետիկայի, տրանսպորտի, կապի, կոմունալ ենթակառուցվածքների օբյեկտների 519.9 հա
* հատուկ պահպանվող տարածքների 33021 հա
* հատուկ նշանակության 247.5 հա
* անտառային 113566.7 հա
* ջրային 1158.3 հա
* պահուստային 0.4 հա

Գյուղատնտեսական նշանակության հողերի բաշխվածությունն ըստ հողատեսքերի հետևյալն է

- վարելահողեր 25588.4 հա

- բազմամյա տնկարկներ 1902.1 հա

 այդ թվում` պտղատու 704.1 հա

 խաղողի այգի 1198.1 հա

- խոտհարքներ 9401.3 հա

- արոտներ 63065.6 հա

- այլ 10805.4 հա

2015 թվականին մարզի 7 համայնքներում իրականացված ստուգումների արդյունքում համայնքներում հողային ֆոնդի նպատակային օգտագործման, հողօգտագործողների կողմից հողային օրենսդրության պահանջների պահպանման վերաբերյալ թվով 6 համայնքներում խախտումներ չեն հայտնաբերվել:

 Իրականացված ստուգումների արդյունքում պարզվել է, որ համայնքների կողմից պետական և համայնքային սեփականություն հանդիսացող հողամասերը տրամադրվել են ՀՀ օրենքներին և իրավական ակտերին համապատասխան, իսկ հետ վերցնելը 100% իրականացվել է օրենսդրությամբ սահմանված կարգով:

Մարզի համայնքներում 2015 թվականին օտարվել է 27.49հա ընդհանուր մակերեսով հողամասեր, որոնց թուլատրելի նվազագույն արժեքը կազմում է 24 մլն. 472 հազար դրամ, կադաստրային արժեքը կազմում է 56մլն 89 հազար 743 դրամ, իսկ օտարման արժեքը կազմում է 103 մլն 574 հազար 560 դրամ, կամ 1քմ հողամասի համար 386 դրամ, թույլատրելի նվազագույն 91.2 դրամի և 209 կադաստրային արժեքի փոխարեն:

Մարզի համայնքներում 2015 թվականին իրականացված հողամասերի օտարումից գոյացած միջոցների մեծ մասը բաժին է ընկնում մարզի քաղաքային համայնքներին, որոնք ունեն գլխավոր հատակագծեր և գոտիավորման սխեմաներ:

 Հողամասերի աճուրդային վաճառքներից առաջացած գումարներն առաջնահերթ օգտագործվել են լիցենզավորված կազմակերպություններին հողամասերի իրադրական հատակագծերի պատվիրման և չափագրման աշխատանքների իրականացման համար:

Մարզի գեոդեզիական և այլ հատուկ տեղեկատվական նշանների և կետերի պահպանումը մշտապես գտնվում է մարզպետարանի համապատասխան ստորաբաժանման, համայնքների հսկողության տակ և մինչև այժմ շարքից դուրս եկած կետեր չեն հայտնաբերվել:

ՀՀ Կառավարության 29.12.2011 թ. N 1918 որոշման համաձայն, կազմվել և հողերի օգտագործման ժամանակավոր սխեմաների համաձայնեցման միջգերատեսչական հանձնաժողովի քննարկմանն է ներկայացվել թվով 23 հողերի օգտագործման ժամանակավոր սխեմաներ, որոնցից 22-ին տրվել է դրական եզրակացություն, 1-ը վերադարձվել է լրամշակման:

 ՀՀ Կառավարության 23.10.2000թ. N 656 որոշման համաձայն կազմվել է մարզի ամենամյա հողային ամփոփ հաշվեկշիռը և սահմանված ժամկետում /մինչև 01.08.2015 թ./ ներկայացվել է ՀՀ ԿԱ անշարժ գույքի կադաստրի պետական կոմիտեի և ՀՀ գյուղատնտեսության նախարարության համաձայնեցմանը:

Մարզի համայնքներից 93%-ում առկա են քաղաքաշինական, հողաշինարարական նախագծեր, որոնցից 4 քաղաքային և 1 գյուղական համայնքներում` գլխավոր հատակագծեր և գոտիավորման սխեմաներ: